CELEX: 52011DP0343
Language: sl
Date: 2011-09-13 00:00:00
Title: Zahteva za odvzem poslanske imunitete Hans-Petru Martinu Sklep Evropskega parlamenta z dne 13. septembra 2011 o zahtevi za odvzem imunitete Hans-Petru Martinu (2011/2104(IMM))

22.2.2013   
            
            
               SL
            
            
               Uradni list Evropske unije
            
            
               CE 51/150
            
         Torek, 13. september 2011Zahteva za odvzem poslanske imunitete Hans-Petru Martinu
   P7_TA(2011)0343
   Sklep Evropskega parlamenta z dne 13. septembra 2011 o zahtevi za odvzem imunitete Hans-Petru Martinu (2011/2104(IMM))
   2013/C 51 E/26
   
      Evropski parlament,
   
               —
            
            
               ob upoštevanju zahteve za odvzem imunitete Hansu-Petru Martinu, ki jo je 29. aprila 2011 posredovalo državno tožilstvo na Dunaju, na plenarnem zasedanju pa je bila razglašena 12. maja 2011,
            
         
               —
            
            
               po zagovoru Hans-Petra Martina 21. maja 2011 v skladu s členom 7(3) Poslovnika,
            
         
               —
            
            
               ob upoštevanju člena 9 Protokola o privilegijih in imunitetah Evropske unije z dne 8. aprila 1965 in člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008 in 19. marca 2010 (1),
            
         
               —
            
            
               ob upoštevanju člena 57 avstrijske ustave,
            
         
               —
            
            
               ob upoštevanju člena 6(2) in člena 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0267/2011),
            
         
               A.
            
            
               ker je državno tožilstvo na Dunaju zahtevalo odvzem imunitete poslancu Evropskega parlamenta Hansu-Petru Martinu, kar bi avstrijskim oblastem omogočilo, da opravijo potrebne preiskave in sprožijo sodni postopek zoper Hansa-Petra Martina, zahtevajo preiskavo njegovega doma in pisarne, zasežejo listine in opravijo pregled računalnika ali po potrebi drugih elektronskih naprav in začnejo kazenski postopek zoper poslanca Hansa-Petra Martina zaradi poneverbe sredstev stranke ali druge pravne opredelitve domnevnega kaznivega dejanja ali kaznivih dejanj pred pristojnim kazenskim sodiščem,
            
         
               B.
            
            
               ker odvzem imunitete Hansu-Petru Martinu zadeva domnevna kazniva dejanja v zvezi s poneverbo sredstev stranke, ki je vsebovana v oddelku 2b zakona o političnih strankah,
            
         
               C.
            
            
               ker je zato primerno, da se v tem primeru priporoči odvzem poslanske imunitete,
            
         
               1.
            
            
               se odloči odvzeti imuniteto Hans-Petru Martinu;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje pristojnim avstrijskim organom in Hansu-Petru Martinu.
            
         
      (1)  Zadeva št. 101/63, Wagner/Fohrmann in Krier, ECR 1964, str. 195; Zadeva 149/85 Wybot v. Faure in drugi [1986], Zbirka 2391; Zadeva št. T345/05, Mote/Parlament [2008], Zbirka II-2849; Združeni zadevi št. C-200/07 in št. C-201/07, Marra/De Gregorio in Clemente [2008], Zbirka I-7929; Zadeva T-42/06, Gollnisch/Parliament.